Serbiyada navbatdan tashqari parlament saylovlariga ovoz berish boshlandi, deb xabar bermoqda Tanjug. Mamlakatda mahalliy vaqt bilan 7:00 (Toshkent vaqti bilan 10:00)da 8378 ta saylov uchastkasi ochildi. Ular mahalliy vaqt bilan 20:00 (Toshkent vaqti bilan 23:00)da yopiladi. Mamlakatning AQSh, Kanada va Buyuk Britaniyadagi fuqarolari bir kun oldin, ya’ni 23 aprel kuni ovoz berib bo‘lishdi. Boshqa mamlakatlardagi serblar esa 24 aprel kuni ovoz berishadi. Skupshina (Serbiya parlamenti)dagi 250 ta o‘rin uchun 20 ta siyosiy partiya, koalitsiya va bloklar kurash olib bormoqda.